[ca] El cultivar de maduixa Charlotte és una varietat molt apreciada a França per el seu gust excepcional, però tot i ser una varietat de dia neutre, té requeriments alts de fred, fet que fa que la producció en la zona del Maresme no presenti bons rendiments. L'objectiu principal d'aquest treball ha estat avaluar l'efecte de l'aplicació d'hores de fred en el creixement tant vegetatiu com productiu d'un cultiu de maduixa del cultivar Charlotte durant el segon any de producció de les plantes, on es troben més dificultats per aconseguir la producció desitjada. El cultiu de maduixa experimental ha estat implantat en una finca de Sant Pol de Mar en diferents dates, segons el tractament aplicat, després de passar l'estiu produint al municipi de Brunyola. Els tractaments difereixen en la dosi de fred i en el moment d'introducció a cambra frigorífica. Per una banda s'ha analitzat la producció de plantes introduïdes a cambra de fred a l'octubre durant 15 dies i plantes que directament s'han instal·lat en la parcel·la d'assaig de Sant Pol de Mar en les mateixes dates. Per l'altre banda s'han avaluat diferents tractaments introduïts a cambra durant el mes de desembre, amb diferencies en la dosi de fred i plantes instal·lades a la parcel·la d'assaig en les mateixes dates, sense passar per cambra frigorífica, i havent acumulat hores de fred a la finca de Brunyola. S'ha analitzat les variables longitud del pecíol de la fulla més llarga per a determinar el creixement vegetatiu de les plantes, i el pes, nombre i calibre dels fruits durant el cicle productiu. Finalment, en els laboratoris de la EEABB s'ha analitzat les variables pes fresc, pes sec i contingut hídric. No s'han observat diferències significatives en els rendiments totals de les plantes en cap tractament, ni en els paràmetres de quantitat ni en els de qualitat. Si que han presentat diferencies significatives en la variable longitud del pecíol de la fulla més llarga, on els tractaments que es van implantar a l'assaig al mes d'octubre, junt amb les plantes que van acumular fred natural a Brunyola fins al mes de desembre han presentat valors més elevats de creixement.

[en] The strawberry variety Charlotte is a very popular variety in France, for its exceptional flavour, but even being a day-neutral variety, it requires high doses of cold, a fact that makes the production in the Maresme area not present good yields. The main objective of this work is to evaluate the effect of the application of cold hours on vegetative and productive growth in a strawberry crop of Charlotte variety during the second year of production of the plants, where more difficulties are encountered to achieve the desired production. The experimental strawberry crop was planted on a farm in Sant Pol de Mar on different dates, depending on the treatment applied, after spending the summer producing in the municipality of Brunyola. The treatments differed in the dose of cold and the time of introduction into cold storage. On the one hand, the production of plants introduced into cold storage in October for 15 days and plants that were directly installed in the experimental plot of Sant Pol de Mar on the same dates were analysed. On the other hand, different treatments introduced in the cold chamber during the month of December were evaluated, with differences in the cold doses, and plants installed in the trial plot on the same dates without passing through the cold chamber, and with natural cold accumulation in the Brunyola property. The length of the petiole of the longest leaf was analysed to determine the vegetative growth of the plants, and the weight, number and quality of the fruit during the productive cycle. Finally, the fresh weight, dry weight and water content variables were analysed in the EEABB laboratories. No significant differences were observed in the total yields of the plants in any case, neither in the quantity nor in the quality parameters. Significant differences were observed in the variable length of the petiole of the longest leaf, where the treatments that were planted in the trial in October, together with the plants that accumulated natural cold in Brunyola until December, showed higher growth values.